موسکوادا تورکیه-‌نین و روسیانین نوماینده‌لری تورکیه تیجارت گمی‌لری‌نین اوکراینا لیمانلاریندان‌ تهلوکه‌سیز چیخیشینی و تاخیل صادراتینی موذاکیره ائدیب.
روسیا-اوکراینا محاربه‌سیندن قایناق‌لانان "ارزاق بحرانی"نین حلی اوچون تورکیه-‌نین باشلاتدیغی دیپلوماتیک تشببوس‌لر و میللی ساوونما ناظیری حولوصی آکار آراسیندا آپاریلان دانیشیق‌لاردان سونرا تورکیه اوکراینا و روسیا آراسیندا "قیرمیزی خط دیپلماسی‌سینی" مثبت نتیجه وئرمه‌یه باشلاییب.
همین چرچیوه‌ده ژوئن‌ین 21-ده موسکوادا روسیا فدراسیونو ساوونما ناظیرلیگی و تورکیه-‌نین میللی ساوونما ناظیرلیگی‌نین نوماینده هئیت‌لری آراسیندا دانیشیق‌لار آپاریلیب. طرف‌لر تورکیه تیجارت گمی‌لری‌نین اوکراینا لیمانلاریندان‌ تهلوکه‌سیز چیخیشینی و تاخیلین صادراتینی، ائله‌جه ده قارا دنیزده تهلوکه‌سیز ناویقاسیونون تامین ائدیلمه‌سینه یاناشما‌لاری موذاکیره ائدیب‌لر.
اوکراینا لیمانلاریندان‌ تاخیل یوک‌لو تیجارت گمی‌لری‌نین بوشالدیلماسی‌نین موذاکیره ائدیلدیگی گؤروشده پروبلئمین حلی اوچون تورکیه، روسیا، اوکراینا و بمت آراسیندا دانیشیق‌لار اوچون آنلاییشین یارادیلدیغی اؤیرنیلیب.
تورکیه و روسیا ساوونما ناظیرلیک‌لری‌نین نوماینده هئیت‌لری ماریوپل لیمانیندان، او جمله‌دن تورکیه-‌نین "Azov Concord" قورو یوک گمی‌سی‌نین چیخیشینی تامین ائتمه‌یه ایمکان وئرن ایکی طرف‌لی امکداشلیغین واجیب‌لیگینی وورغولاییب‌لار.
تورکیه ایله روسیا آراسیندا مصلحت لشمه‌لرین داوام ائتدیریلمه‌سی ایله باغلی راضی‌لیق الده اولونوب.
